בעלי חיים בשימוש צבאי וביטחוני בישראל

ממוזער|250x250 פיקסלים|נוהג וכלב מיחידת עוקץ
ממוזער|250x250 פיקסלים|נוהגים וכלבים מיחידת עוקץ
[ממוזער|250x250 פיקסלים|לוחמי יחידת [ימ"מ לצד כלב משטרתי]]
ממוזער|408x408 פיקסלים|אימון יחידת הכלבנים, שפרעם, 1969
[ממוזער|250x250 פיקסלים|[לוחם|לוחמי יחידת ספיר של משמר הגבול, המתמחה בפיזור הפגנות ומהומות, לצד פרשים]]
ממוזער|250x250 פיקסלים|רכבי צה"ל נושאים שובכים ניידים במהלך מצעד צבאי, 1949[ממוזער|250x250 פיקסלים|יונת דואר על תותח מוסווה ב[מבצע חורב, 1948]][ממוזער|250x250 פיקסלים|[גדוד נהגי הפרדות (צה"ל) בחנוכת כביש הגבורה]]

בישראל נעשה  שימוש נרחב בבעלי חיים לצורכי צבא וביטחון במהלך ההיסטוריה וגם כיום. בין המינים ששירתו ומשרתים בצבא ובמערכת הביטחון נמצאים כלבים, סוסים, יונים ועוד.

## בצה"ל
בצה"ל שירתו ומשרתים מינים רבים של בעלי חיים, עליהם אחראי "מערך הווטרינריה בצה"ל". נכון ל-2018, מונה המערך כ-30 רופאים וטרינרים, רובם לאחר מסלול עתודה, המשרתים בתפקידים שונים.

### כלבים

עיקר השימוש הצבאי של צה"ל בבעלי חיים הוא בכלבים. נכון ל-2012, שירתו בצבא כאלף כלבים, רבים מהם ביחידת "עוקץ". בצהל משמשים הכלבים גם ככלבי אבטחה, ששומרים בבסיסי חיל האוויר, כלבי מרדף, כלבי איתור חומר נפץ, כלבי תקיפה ועוד.
*שימוש נוסף של כלבים בצה"ל הוא בסיירת אלון של חטיבת החילוץ בה מוכשרים כלבים לאיתור לכודים באתרי הרס.

### בהמות משא
#### פרדות

יחידת גדוד נהגי הפרדות בצה"ל הוקמה על בסיס מבנה "גדוד נהגי הפרדות" הבריטי שנטל חלק במלחמת העולם הראשונה. הגדוד הוקם כשירות הובלה של אגף האפסנאות לאזורים הרריים, והפעיל פרדות וסוסים, גמלים וחמורים. במהלך מלחמת העצמאות השתתף הגדוד במבצעים רבים בכל החזיתות ובאוקטובר 1948 סופחו אליו שירות הכלבים והשירות הווטרינרי הצבאי. בשיאו מנה כ-300 חיילים וכ-200 פרדות.

הגדוד פורק בשנת 1949, והפרדות הופעלו כפלוגת תובלה רכובה של חיל ההספקה. הפלוגה הופעלה עד מבצע קדש (1956), ופורקה זמן קצר אחריו.

#### גמלים

השימוש העיקרי בגמלים במערכת הביטחון הישראלית נעשה במסגרת "סיירת הגמלים" וביחידת הגששים. במלחמת העצמאות פעלה יחידת פרשים בפיקודו של דוד אלוני. היחידה, שנועדה לכלול כיתת גמלים וכיתת סוסים, השתייכה לגדוד השמיני (בפיקודו של חיים בר-לב) של חטיבת הנגב. משימת היחידה הייתה סיור לשם הגנה על קו המים בין ניר עם לנירים, אשר חובל תדיר על ידי תושבי האזור הערבים. בעוד שסיור ממונע היה פגיע למיקוש הדרכים, וסיור רגלי היה איטי מידי, סיור רכוב על גבי בהמות אמור היה לאפשר מהירות וניידות בכל תנאי שטח. אנשי היחידה השיגו מיומנות ברכיבה ובטיפול בסוסים, אך לא רכשו מיומנות דומה ברכיבת גמלים, ולאחר מסע אימון כושל זנחו כיוון פעולה זה.

ב-1953 החלו בצה"ל הכנות להקמת יחידת רוכבי גמלים חדשה, אשר יתרונותיה המצופים היו יכולת ניוד בכל שטח, והגעה ליעדים בחשאיות תוך השגת הפתעה מקסימלית. היחידה הוקמה ב-1954 לאחר עבודת מטה, שקבעה ליחידה תקנים ונהלים.

לאחר מלחמת ששת הימים הוטלה על אריאל שרון, בתפקידו כאלוף פיקוד הדרום, המשימה למגר את הטרור ברצועת עזה. המחבלים שגורשו מרצועת עזה התמקמו בסיני ופעלו משם. צה"ל פעל נגדם באמצעות נגמ"שים וכלים נוספים אך אמצעים אלו היו רועשים והזהירו את המחבלים בעת הגעת הכוחות. בעקבות כך הוקמה "סיירת גמלים" במסגרת סיירת שקד, שפעלה בתחומי הנגב וחצי האי סיני. הסיירת כללה לוחמים יהודים ובדואים, וסיפקה יתרונות פעולה רבים: הגמלים מהירים, בעלי יכולת עבירות גבוהה בכל שטח ויכולת נשיאת משא של מאות קילוגרמים. התנועה בשטח ולא בדרכים הקטינה את הסיכוי להיפגע ממוקשים. הדמיון לשיירות בדואיות  יצרו אלמנט של הפתעה.. סיירת הגמלים פעלה גם במלחמת ההתשה אך פורקה בשנת 1974.

#### לאמות
בזכות כך שהלאמות רגילות לתנאי אקלים קיצוניים, שקטות, ממושמעות ומסוגלות לשאת משקלים כבדים, בצה"ל נעזרים בהן בתרגילים ואימונים לצורך נשיאת ציוד בזמן לחימה.

בשנות התשעים הובאו עשורת לאומות, לאחר שהובאו הן השתתפו במבצעים בגבול ישראל–לבנון ואף שימוש את חיילי יחידת שלדג. במלחמת לבנון השנייה ב-2006 השתתפו מספר לאמות במבצעים לאורך המלחמה תוך שהן נושאות על גבן, באפוד מותאם, נשק וציוד לוגיסטי במשקל של כמה עשרות קילוגרמים.

### יונים

עם הקמת צה"ל הוקמה יחידת היונאים של חיל הקשר. היחידה כללה מאות יונים, חלקן גויסו משובכים קיימים ברחבי הארץ, בעיקר בקיבוצים ובמושבים. חלק נוסף הובאו על ידי שליחות "ההגנה" שחזרו לישראל עם יונים שנתרמו בארצות הברית. בתחילה שוכנה היחידה במטה חיל הקשר בשרונה (כיום בסיס הקריה).

בצה"ל פעלו מספר שובכים: תחילה פעל השובך בגבעת ברנר. היונים משובך זה שימשו ככלי להעברת הודעות, במיוחד בחזית הדרום והנגב, ובשימושו של חיל האוויר. בהמשך נבנו שובכים גדולים למטרות גידול ופעילות מבצעית גם במרחביה ובבה"ד 7, בסיס ההדרכה של חיל הקשר. מפקדת יחידת יוני הדואר עברה במרץ 1949 מהקרייה לבה"ד 7. היחידה התפתחה מאוד, ונוספו לה יונאים חדשים ממגויסי צה"ל. בהמשך הגיעה קבוצת יונאים מירושלים, בהדרכתו של אברהם עץ-הדר שלימד והקים בזמנו את יחידת יוני הדואר בירושלים.

בשנותיו הראשונות של צה"ל השימוש ביונים הפך מקובל וחיוני, ונבנו שובכים ניידים שהיו קשורים ליחידות צה"ל. עם זאת, ככל שהתקדמה ההתפתחות הטכנולוגית, חיל הקשר התקדם בידע ובמכשור חדיש, ויחידת יוני הדואר נדחקה הצידה החל משנת 1954. מגפה שהביאה למותן של עשרות יונים בשלהי שנות החמישים הייתה מכה קשה ליחידה, שהתקשתה להתאושש ממנה. היחידה הלכה וקטנה עד שנסגרה סופית בשנת 1957.

### אנטילופות
במהלך השנים הספארי ברמת גן שיתף פעולה עם צה"ל ותרם מספר בעלי חיים. ב-1988 נתרמו מהספארי ראמי סהרה אל אחד ממחסני הנשק של חיל האוויר במטרה ללחך את העשב ולהקטין את הסיכוי לשריפות באזור.

כמו כן, ב-2005 נתרמו כ-30–40 אילנדים אל מחנה נעורה ומרכז התחמושת נחל שורק על מנת שיאכלו את הצמחייה באזור, ובכך יקטינו את הסיכוי לשריפות באזור.

### בעלי חיים לשימוש ניסויים
בצה"ל ובמערכת הביטחון ביצעו במשך 2017–2020 ניסויים בקרוב ל-1,000 בעלי חיים שונים, לטובת הכשרות רפואיות ופיתוחי אמצעי לחימה. בין בעלי החיים נמצאים: 40 כלבים, 25 עזים, 10 כבשים, 154 חזירים, 25 שרקנים, 160 פסמונים, 10 עכברים ו-186 חולדות.

## במשטרת ישראל
במשטרת ישראל פועל מדור מפעילי בעלי חיים, האמון על הכשרת מפעילים לביצוע משימות טקטיות בתחומי ביטחון הנפש, הרכוש, ביטחון הפנים והסדר הציבורי, בהתאם לאיומים ולהגדרת היעדים של הארגון. המדור אחראי לגיבוש נהלים ולהנחיית הפעלת בעלי החיים בהתאם לצרכים המבצעיים, וכן לאיתור, מיון והסמכת כוח אדם ייעודי. נוסף על כך, הוא עוסק באפיון, רכש, הכשרה ואישור של בעלי החיים ושל האמצעים הנלווים להפעלתם, ומפקח על כשירותם המבצעית של המפעילים ושל בעלי החיים. פעילותו כוללת גם השתתפות במחקרים בשיתוף גורמים אקדמיים בארץ ובעולם בתחומי המדע והטכנולוגיה, לצד קיום שיתופי פעולה עם יחידות משטרה מקבילות במדינות אחרות.

### סוסים
תפקידי הסוסים והפרשים במשטרת ישראל הם בין היתר:
* שמירה על הסדר הציבורי וטיפול בהפרות סדר
* חיפוש נעדרים
* סיורים במגזר הכפרי
* [ממוזער|250x250 פיקסלים|החייל אדלר זאב (וילי) מגדוד מובילי הפרדות ב[מצעד צה"ל הראשון]]השתתפות באירועים ממלכתיים או ציבוריים

## בתרבות
ב-1972 יצא הסרט הישראלי "עזית הכלבה הצנחנית", המבוסס על ספרו של מרדכי גור "עזית הכלבה הצנחנית", ומספר על עזית הכלבה, שמסייעת לצה"ל בפעילויות שונות.

## ראו גם
* דולפינים לוחמים
* כלב נגד טנקים
* תוכנית היונקים הימיים של חיל הים האמריקני
* סוסים במלחמת העולם הראשונה
*צבא הגנה לטבע

## קישורים חיצוניים
* בעלי חיים בצה"ל, פקודות מטכ"ל, 1 באוקטובר 1982, באתר צה"ל
* חיות בשירות צה"ל, באתר IsraelDefense, 30 בספטמבר 2011, מאורכב בארכיון האינטרנט
* 
* 

## הערות שוליים

קטגוריה:ישראל: בעלי חיים בשירות צבאי ומשטרתי